qarzlari hisobi turli debitorlar qarzlarini hisobga oluvchi hisobvaraqlarida (4800) yuritiladigan qarzi ko'rsatiladi. 'Pul mablag'lari, jami' moddasi bo'yicha (320 -satr) kassa, hisob-kitob va valyuta hisobvaraqlaridagi pul mablag'lari summasi, shuningdek boshqa pul mablag'lari va ekvivalentlari ko'rsatiladi (330, 340, 350, 360 -satrlar). Balansning ushbu moddalarida aks ettirilgan summalar bank ko'chirmalariga va pul mablag'larining kassa hisoboti bo'yicha qoldiqlariga mos kelishi kerak. 'Kassadagi pul mablag'lari' moddasi bo'yicha (330 -satr) hisobot davrining oxirgi sanasida korxona kassalarida bo'lgan, milliy valyuta va xorijiy valyutadagi pul mablag'lari qoldig'i ko'rsatiladi. Kassadagi pul mablag'lari hisobi kassadagi pul mablag'larini hisobga oluvchi hisobvaraqlarida yuritiladi (5000). 'Hisob - kitob hisobvarag'idagi pul mablag'lari' moddasi bo'yicha (340 -satr) hisobot davrining oxirgi sanasida banklardagi hisob-kitob hisobvaraqlarida bo'lgan, milliy valyutada pul mablag'lari qoldig'i ko'rsatiladi. Hisob -kitob hisobvarag'ida milliy valyutadagi pul mablag'larining hisobi 5110 - 'Hisob -kitob hisobvarag'i' hisobvarag'ida yuritiladi. 'Chet el valyutasidagi pul mablag'lari' moddasi bo'yicha (350 -satr) korxona banklardagi valyuta hisobvaraqlarida bo'lgan, hisobot davrining oxirgi sanasida O'zR Markaziy bankining kursi bo'yicha milliy valyutada baholangan valyuta mablag'larining qoldig'i ko'rsatiladi. Chet el valyutadagi pul mablag'larining hisobi chet el valyutasidagi pul mablag'larini hisobga oluvchi hisobvaraqlarida (5200) yuritiladi. 'Boshqa pul mablag'lari va ekvivalentlari' moddasi bo'yicha (360 -satr) korxonaning bankdagi maxsus hisobvaraqlardagi pul mablag'lari (5500), pul ekvivalentlari (5600), yo'ldagi pul mablag'lari (o'tkazmalari)ni (5700) hisobga oluvchi hisobvaraqlarida hisobga olinadigan pul mablag'lari qoldig'i ko'rsatiladi. 'Qisqa muddatli investitsiyalar' moddasi bo'yicha (370 -satr) korxonaning boshqa korxonalar qimmatli qog'ozlariga qisqa muddatli (12 oydan oshmaydigan muddatga) investitsiyalari, davlat va mahalliy zayom obligatsiyalari va shu singarilar, shuningdek boshqa korxonalarga berilgan qarzlar va hisobi qisqa muddatli investitsiyalarni hisobga oluvchi hisobvaraqlarida (5800) yuritiladigan boshqa joriy investitsiyalar ko'rsatiladi. 'Boshqa joriy aktivlar' moddasi bo'yicha (380 -satr) mazkur hisobot davrida inventarizatsiya chog'ida aniqlangan kamomadlar, o'g'irliklar va boyliklarni shikastlashdan talafotlar summasi hamda yuqorida keltirilgan bo'lim moddalarida nazarda tutilmagan, biroq korxona mulki hisoblangan boshqa joriy aktivlar ko'rsatiladi, ular hisobi 5910 - 'Kamomadlar va qiymatliklarning buzilishidan yo'qotishlar' va 5920 - 'Boshqa joriy aktivlar' hisobvaraqlarida yuritiladi. 'II bo'lim bo'yicha jami' moddasi bo'yicha (390 -satr) 140, 190, 200, 210, 320, 370, 380- satrlar bo'yicha summa ko'rsatiladi. 'Balans aktivi bo'yicha jami' moddasi bo'yicha (400 -satr) 130 va 390 satrlarni qo'shish yo'li bilan olingan aktivning yakuniy summasi ko'rsatiladi. 'Ustav kapitali' moddasi bo'yicha (410 - satr) ustav kapitalining ta'sis hujjatlarida korxona ta'sischilari ulushlari (hissalari, nominal qiymat bo'yicha aktsiyalari, pay badallari)ning jami sifatida ro'yxatga olingan miqdori ko'rsatiladi.